Stelzhamerbund

Da Stelzhamerbund is a Varein zua Feadarung und Pflege vo owaöstareichischa Mundoart und Mundoartliteratua.

Benannt is da Varein nochm grossn Innviatla Mundoartdichta Franz Stelzhamer (29. Novemba 1802 – 14.Juli 1874) und grindd worn is a 1882 z Wean.

 Zui 

De Dahoidung, Feadarung und Vabroadung vo da owaestareichischn Mundoart san de Zui vom Stelzhamerbund. Im Oanzlnen:

 De Vawendung vo da Mundoart ois Oitogssproch stott Oaheitsdeitsch vom Medienzeitoita
 De Weidagob vo dera “eigentlichn Muaddasproch” an de nexte Generation (Nochwux)
 De Pfleg vo neia Sprochkunst in da Mundoart vom 21. Joarhundat bei fortwearenda Wiadigung vo historischen Vorbuidan

 Gschicht 

Da Stelzhamerbund is 1882 von Dr. Hans Zötl, Dr. Anton Matosch und Hans Commenda z Wean grindd worn. Dees wichtigste Oliegn wor de Dahoidung vom Gebuatshaus vom Franz Stelzhamer in Großspiesnham, Gmoa Pramet. Dees “Vadernhaus” mit am “Muadastübl” wor domois vom Vafoi bedrocht. Weidane Afgom worn de Heastejung vo oana Gsamtausgob vo da Mundoartdichtung vom Stelzhamer und vom Sammẽweark “Aus da Hoamat”. Zui wor aa an “Hoamatgsang” vom Stelhamer zua owaestareichischn Landeshymne z mocha, wos 1952 eareicht worn is.stelzhamerbund.at Geschichte

 Chronologie vo de Vorsitzendn 

 1882–1938 Hans Zötl
1939–1945 stootlich vabotn
 1946–1954 Hans Commenda
 1955–1961 Karl Gattermeyer
 1962–1964 Wilhelm Schaumberger
 1964–1985 Wolfgang Dobesberger
 1985–1991 Katharina Dobler
 1991–2000 Karl Pömer
 2000–2006 Gertraud Stöckler-Schatzdorfer
 2006-2009 Karlheinz Sandner
 2009- Klaus Huberhttp://ooe.orf.at/stories/334466/

Dees Stelzhamerbund-Mitteilungsheft is vom Klaus Huber 2010 in de viatljearlich eascheinende Zeitschrift wortgarten weidaentwicklt worn.

 Gedicht-Beispui 

16. Leopold-Wandl-Preis, vom 25. Septemba 2010, Mitinitiiat vom Stelzhamerbund

1. Preis:

Silvia Rhom, St. Johann am Wimberg 
Im Foigendn de easchtn Strophn:

D’LEBENSFREID

Bloßfuaßi iwa d’Wies geh, 
en da Fruah 
ban Greidlsuacha 
firn Tee.

Gschpirn, 
wia de dungön Schuitan 
weit wern und da Puis 
zan ziadan aufaungt.

S’Lem eisaung 
wiara Regnbogn, 
der doschded mit 
ausbroate Orm.

 Vaeffndlichunga 

Da S. vaeffendlichd Biacha und Zeidschriftn in und iwa d owaesdareichische Mundart. Bsundas bekannt is des Sammeweak "Aus da Hoamat". Da Band No. 33 davo is des "Wörterbuch zur oberösterreichischen Volksmundart"Jungmair Otto, Etz Albrecht Wörterbuch zur oberösterreichischen Volksmundart Stelzhammer Bund, 3., unvaendate Auflog, Linz 1983, ISBN 3-85214-388-8. De Autorn schlongn dort aa a ausbalancierte Mundartschreibweis fir. De Vuaschläg wean owa vo de meistn Schriftstöla und Mitglieda ignoriat (vgl. Leopold-Wandl-Preis, 2010 und Gregor Riegler, dea wos Mitglied im Stelzhamerbund, Gruppm Neue Mundart is). De Entfernung vo da Basis kennt mit a Grund dafia sein, dass da Stelzhamer-Bund in de letztn Joa rund a Viatl vo seine Mitglieda valuan hod.

Schau aa

 Hoamatgsang De Laundeshymn vo Owaöstareich. Da Text is vom Stelzhamer Franz.

 Beleg 

Im Netz 
 Hoamseitn vom Stelzhamerbund Mid Vaaunschtoitungsvuaschläg.
 Hoamseitn vom Franz Stelzhamer

Video

 https://www.youtube.com/watch?v=hcKAE4Fki9U| D`Mühlviatla Mundoatmess (Missa Lingua Popularis).

Kategorie:Oberösterreich
Kategorie:Kunst und Kultur
Kategorie:Bairische Sprache